Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 120

122. A dandár (ezred) környezetvédelmi tiszt kötelességei: — részt vesz a szakterületét érintő belső rendelkezések (környezetvédelem, hulladékgazdálkodás, kémiai biztonság) kidolgozásában, a környezetvédelmi követelmények meghatározásában; — végzi a feladatkörét érintő jogszabályok, belső rendelkezések feldolgozását, kidolgozza a katonai szervezetre vonatkozó javaslatokat; — felméri és nyilvántartja a használt objektumokban a környezeti elemek állapotát, a szennyező forrásokat és a jelentős környezeti tényezőket; — előkészíti a környezetvédelmi és veszélyes hulladék témájú honvédségi, önkormányzati és hatósági határidős jelentéseket, bejelentéseket; — kidolgozza a dandár (ezred) környezetvédelmi irányelveit (politikáját); — környezetvédelmi szempontból véleményezi a terveket, létesítéseket, rendszeresítéseket, — nyilvántartja a hatósági és a belső környezetvédelmi ellenőrzések eredményeit, kötelezéseit, a hiányosságok megszüntetésére javaslatokat dolgoz ki; — kidolgozza a gyakorlatok, lövészetek, egyéb ideiglenes és objektumon kívüli tevékenységek környezetvédelmi követelményeit, rendszabályait, tervfejezetét, — végzi a hatáskörébe utalt környezetvédelmi kiképzéseket és felkészítéseket; — részt vesz a veszélyes hulladékot eredményező technológiák üzemeltetési feltételeinek kidolgozásában, a hulladékgyűjtés és ártalmatlanítás megszervezésében, rendszerének kialakításában; — részt vesz a dandár (ezred) által megpályázható külső erőforrások felkutatásában és a pályázatok elkészítésében.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes